เงินบาทเปิดตลาด 30.66/68 บาท
ธนาคารซีไอเอ็มบีไทย รายงาน เงินบาทเปิดตลาด 30.66/68 แข็งค่าขึ้น มองกรอบวันนี้ 30.60-30.75
8 มี.ค. 2555

ธนาคารซีไอเอ็มบีไทย รายงาน เงินบาทเปิดตลาด 30.66/68 แข็งค่าขึ้น มองกรอบวันนี้ 30.60-30.75
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.66/68 บาท/ดอลลาร์ ปรับตัวแข็งค่าจากเย็นวันอังคารที่ระดับ 30.73/75 บาท/ดอลลาร์
"(เงินบาท)ปรับตัวแข็งค่า วันนี้น่าจะเคลื่อนไหวในกรอบแคบๆ" นักบริหารเงิน กล่าว
ตลาดยังรอดูเรื่องท่าทีภาคเอกชนของกรีซเกี่ยวกับเงื่อนไขการประมูลพันธบัตรที่ยังไม่ยอมรับเงื่อนไขการตัดทิ้งหนี้เสียไปราว 50% แต่เชื่อว่าจะได้ข้อสรุปภายในวันนี้ ขณะที่สหรัฐมีข่าวเรื่องทางการจะออกมาซื้อพันธบัตร ซึ่งมีลักษณะคล้ายกับ QE3 ส่งผลให้เงินดอลลาร์ไม่ปรับตัวแข็งค่าเท่าที่ควร ส่วนปัจจัยในประเทศเป็นเรื่องเงินทุนต่างประเทศไหลเข้ามาลงทุนในตลาดหุ้น
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 81.21/24 เยน/ดอลลาร์ ปรับตัวอ่อนค่าจากระดับ 80.89/93 เยน/ดอลลาร์ ส่วนเงินยูโรอยู่ที่ระดับ 1.3135/3140 ดอลลาร์/ยูโร ปรับตัวอ่อนค่าจากระดับ 1.3172/3174 ดอลลาร์/ยูโร
นักบริหารเงิน ประเมินทิศทางค่าเงินบาทวันนี้จะเคลื่อนไหวอยู่ในกรอบระหว่าง 30.60-30.75 บาท/ดอลลาร์